सांसद-विधायक की रुचि नहीं, इसलिए नहीं बन ही पाया घाटोल में बस स्टैंड
घाटोल| कस्बेमें यातायात व्यवस्था और लोगों को सुविधाओं के लिए विश्वबैंक के माध्यम से नए बस स्टैंड का निर्माण होना था, लेकिन अब तक नहीं हुआ है। कस्बे के बीच से ही हाइवे का निर्माण होने के बाद बस स्टैंड का काम शुरू करना था, लेकिन स्थानीय जनप्रतिनिधियों की बेरूखी, प्रशासन की अनदेखी और विभागीय अधिकारियों की मनमानी की वजह से अब तक काम शुरू नहीं हुआ है।
बस स्टैंड में आधुनिक सुविधाएं नहीं होने के कारण इसका उपयोग नहीं हो पा रहा है। प्रशासनिक एवं जनप्रतिनिधियों की उदासीनता के चलते बस स्टैंड 20 वर्ष के बाद भी अब तक शुरू नहीं हो पाया। रात को बस स्टैंड परिसर में अंधेरा पसरा रहने से चोर असामाजिक तत्वों का अड्डा बन गया है।
पंडित दीनदयाल उपाध्याय केन्द्रीय बस स्टैंड का सामाजिक सरोकार से विश्व बैंक द्वारा आवंटित बजट से बस स्टैंड परिसर में संसाधन विकसित करना, लाइटिंग की सुविधा, गार्डन, यात्री प्रतीक्षालय बनाना प्रमुख है। इसके साथ ही बिजली लाइनें अंडर ग्राउंड और पाइप लाइन बदलवाने का काम भी इसमें शामिल था। एसडीएम और नेशनल हाइवे के अधिकारियों ने भी आश्वासन दिया था।
बस स्टैंड परिसर में ग्राम पंचायत द्वारा सुलभ शौचालय बनवाया गया, लेकिन अभी उस पर ताला लगा हुआ है। सार्वजनिक उपयोग के लिए अब तक हरी झंडी नहीं मिली। सोलह हजार की आबादी वाले कस्बे में मात्र एक ही सुलभ शौचालय है। उस पर भी ग्राम पंचायत का ताला जड़ा हुआ है। इसी परिसर में एसजीएसवाय योजना के तहत 15 लाख कि लागत से स्थाई हाट बाजार बनाया गया है। जिसका कार्य पूर्ण 2012 मे हो गया। बस स्टेंड शुरू होने के इंतजार मे चार वर्ष के बाद भी इसका भी उपयोग नहीं हो पाया।
बस स्टैंड परिसर मे 16 वर्ष पूर्व एसजीआरवाई योजना के तहत 25 दुकानों का निर्माण करवाया गया था। जिसका स्थानीय लोगों द्वारा दुकान के लिए आवंटन भी किया गया था। लेकिन बस स्टैंड संचालित नहीं होने के कारण परिसर मे बनी 25 दुकानों का उपयोग अब तक नहीं हो पाया। जिस कारण दुकानें जर्जर हालात में है। एक -दो दुकानें ध्वस्त भी हो चुकी है। कस्बे के मध्य से नेशनल हाईवे के निकलने के बाद कस्बे मे यातायात का दबाव काफी बढ़ गया है। यातायात के दबाव से कस्बे में छोटी बढ़ी दुर्घटना होती रहती है।
बस स्टेंड परिसर मे एसजीआरवाई योजना के तहत बनी दुकानें।
पंडित दीनदयाल उपाध्याय केंद्र बस स्टैण्ड घाटोल। आधुनिक सुविधाएं नहीं होने के कारण इसका उपयोग नहीं हो पा रहा है।
hin_Deva hin_Deva hin_Deva hin_Deva hin_Deva hin_Deva hin_Deva hin_Deva